अतिथि देवो भव: थीम से पर्यटन उद्याेग में विस्तार पर जोर
महाराजा काॅलेज के वाणिज्य विभाग द्वारा आयोजित और स्वशासी प्रकोष्ठ द्वारा प्रायोजित राष्ट्रीय शोध संगोष्ठी का दाे दिवसीय आयोजन किया गया। पहले दिन कार्यक्रम का शुरुआत की गई। शनिवार को सरस्वती हॉल में इस कार्यक्रम का समापन किया जाएगा। इस अवसर पर यूनिवर्सिटी के कुलपति ने कहा कि वैश्विक स्तर पर पर्यटन को आज एक उद्योग का दर्जा हासिल हो गया है। इसलिए हमें पर्यटकों के सम्मान और सुविधाओं का पूरा ध्यान रखा जाना चाहिए। अतिथि देवो भवः की थीम पर अमल करके हम सफलता हासिल कर सकते हैं।
इस अवसर पर देश भर की यूनिवर्सिटी और कॉलेजों के डेढ़ सौ प्राध्यापकों से प्राप्त शोध सारांशों पर आधारित सारगर्भित संक्षेपिका का विमोचन अतिथियों के द्वारा किया गया। जिसका संपादन डाॅ.आरसी पाठक, डाॅ.डीपी शुक्ला, डाॅ.बीके अग्रवाल और डाॅ.एसपी जैन द्वारा किया गया। आर्थिक विकास में पर्यटन उद्योग की भूमिका विषय पर आयोजित इस राष्ट्रीय शोध संगोष्ठी के अवसर पर अध्यक्ष के रूप में जिला कलेक्टर रमेश भंडारी, विषय प्रवर्तक के रूप में सागर यूनिवर्सिटी के प्राध्यापक डाॅ. जीएल पुणतांबेकर, एमपी टूरिज्म खजुराहो के रीजनल मैनेजर मौन्सी जोसेफ सहित देश भर से आए। विद्वान मौजूद रहे। कार्यक्रम की शुरुआत संस्था के प्राचार्य डाॅ. एलएल कोरी ने स्वागत भाषण प्रस्तुत कर किया। संगोष्ठी के संयोजक डाॅ. आरसी पाठक और स्वशासी प्रकोष्ठ की नियंत्रक डाॅ. स्नेहलता खरे ने राष्ट्रीय सेमीनार की रूपरेखा और विषय पर प्रकाश डाला।
उद्घाटन सत्र में डाॅ.हरीसिंह गौर केंद्रीय यूनिवर्सिटी सागर से आए वाणिज्य के प्राध्यापक डाॅ.जीएल पुणतांबेकर ने विषय का प्रवर्तन बखूबी करते हुए पर्यटन के विभिन्न आयामों पर प्रकाश डाला। कलेक्टर रमेश भंडारी ने पर्यटन को बढ़ावे के लिए बुंदेलखंड के लिए टूर पैकेज निर्धारित करने का सुझाव दिया। कार्यक्रम के प्रारंभ में अतिथियों ने मां सरस्वती की प्रतिमा पर माल्यार्पण किया व दीप प्रज्वलित कर कार्यक्रम का शुभारंभ किया। काॅलेज की छात्राओं ने सरस्वती वंदना और अतिथियों के सम्मान में स्वागत गीत प्रस्तुत किया। इस अवसर पर आयोजन समिति की ओर से अतिथियों को स्मृति चिन्ह भेंट किए गए। कार्यक्रम का संचालन आयोजन सहसचिव डाॅ. सुमति प्रकाश जैन ने किया व आभार प्रदर्शन आयोजन सचिव डाॅ.डीपी शुक्ला ने किया।
सरस्वती हॉल में आज होगा समापन
दूसरे दिन शनिवार को राष्ट्रीय संगोष्ठी के सभी तकनीकी सत्र व समापन सत्र काॅलेज के सरस्वती हॉल में होंगे। इस राष्ट्रीय सेमीनार का समापन समारोह महाराजा छत्रसाल बुंदेलखंड यूनिवर्सिटी के कुलसचिव डाॅ.एलएस सोलंकी के मुख्य आतिथ्य और डाॅ. हरीसिंह गौर केंद्रीय यूनिवर्सिटी सागर में वाणिज्य विभाग के वरिष्ठ प्राध्यापक डाॅ. जेके जैन की अध्यक्षता में होगा।
दूसरे सत्र तकनीकी
का हुआ
उद्घाटन सत्र के बाद प्रथम तकनीकी सत्र का शुभारंभ शासकीय माधव कला एवं वाणिज्य कॉलेज उज्जैन में वाणिज्य के प्राध्यापक डाॅ.प्रकाश कुमार जैन के मुख्य आतिथ्य, एमपी टूरिज्म के रीजनल मैनेजर मौन्सी जोसेफ के विशिष्ट आतिथ्य और डाॅ.जेपी मिश्रा विभागाध्यक्ष अर्थशास्त्र शासकीय महाराजा काॅलेज की अध्यक्षता में प्रारंभ हुआ। इस अवसर पर डाॅ.जेएल द्विवेदी राघवगढ़-गुना, डाॅ. एसआर लाहौरिया दतिया, विभा वासुदेव पन्ना, एमकाॅम की छात्रा रामकुमारी अहिरवार ने अपने शोधपत्र प्रस्तुत किए। इस सत्र में भी अतिथियों को स्मृति चिन्ह भेंट कर सम्मानित किया गया। इस सत्र का संचालन डाॅ.सुमति प्रकाश जैन, आभार एवं प्रतिवेदन ज्ञापन कोषाध्यक्ष डाॅ.बृजेन्द्र कुमार अग्रवाल ने प्रस्तुत किया।
छतरपुर। राष्ट्रीय शोध संगोष्टी के दौरान मौजूद कॉलेज अौर यनिवर्सिटी का स्टॉप। इनसेट: उद्बोधन देते कलेक्टर।
mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva